ai4bharat/Pralekha huggingface dataset:
সংস্কৃতিমন্ত্রক
৪৪তম পূর্ব ভারত বিজ্ঞান মেলা শুরু
কলকাতা, ০৮ জানুয়ারি, ২০১৯
বিড়লা ইন্ডাস্ট্রিয়াল অ্যান্ড টেকনোলজিক্যাল মিউজিয়ামে  ৪৪তম পূর্ব ভারত বিজ্ঞান মেলা ও অষ্টাদশ ইঞ্জিনিয়ারিং মেলার আজ সূচনা হয়েছে। রাজ্যপাল শ্রী কেশরী নাথ ত্রিপাঠী মেলার সূচনা করেন। এবারের মেলায় পশ্চিমবঙ্গ সহ পূর্ব ভারতের ১১টি রাজ্যের ১৭৩টি বিদ্যালয়ের শিক্ষক-শিক্ষিকা ও পড়ুয়ারা যোগ দিয়েছেন। ছাত্রছাত্রীদের বিজ্ঞান ও ইঞ্জিনিয়ারিং ক্ষেত্রে উদ্ভাবনমূলক দক্ষতা ও মডেলগুলিকে জনসমক্ষে তুলে ধরতেই এই মেলার আয়োজন। আগামী ১২ তারিখ অবধি এই মেলা চলবে। মেলার সময় সকাল ১০টা থেকে বিকেল ৫টা।
উদ্বোধনী অনুষ্ঠানে রাজ্যপাল শ্রী ত্রিপাঠী বলেন, ছাত্রছাত্রীদের মধ্যে বিজ্ঞান অত্যন্ত জনপ্রিয়। দৈনন্দিন জীবনেও বিজ্ঞানের গুরুত্ব অপরিসীম। বর্তমান বিশ্ব যে সমস্ত সমস্যার সম্মুখীন, তার সমাধান খুঁজে বের করতে রাজ্যপাল অনুষ্ঠানে উপস্থিত ছাত্রছাত্রীদের আরও আন্তরিকতার সঙ্গে বিজ্ঞান ও প্রযুক্তি ক্ষেত্রে মনোনিবেশ করার পরামর্শ দেন। তিনি বলেন, ছাত্রছাত্রীদের বিজ্ঞান ও ইঞ্জিনিয়ারিং – এর বিষয়ে আরও বেশি করে আকৃষ্ট করতে কেন্দ্র ও রাজ্য সরকারগুলি নিরন্তর কাজ করে চলেছে। অনুষ্ঠানে জাতীয় বিজ্ঞান সংগ্রাহালয় পরিষদের মহানির্দেশক শ্রী এ কে চৌধুরী বলেন, এই ধরণের মেলা আয়োজনের উদ্দেশ্য হ’ল – ছাত্রছাত্রীদের বিজ্ঞান সম্পর্কে আরও উৎসাহিত করা। বিআইটিএম – এর পক্ষ থেকে আয়োজিত এ ধরণের বিজ্ঞান মেলা ছাত্রছাত্রীদের প্রতিভা ও মেধাকে তুলে ধরতে এক গুরুত্বপূর্ণ মঞ্চ হিসাবে কাজ করে থাকে।
অনুষ্ঠানে অ্যামিটি বিশ্ববিদ্যালয়ের উপাচার্য অধ্যাপক ধ্রুবজ্যোতি চট্টোপাধ্যায় এবং বিআইটিএম – এর নির্দেশক ভি এস রামচন্দ্রণ উপস্থিত ছিলেন।
CG/BD/SB
(Visitor Counter : 173
রেলমন্ত্রক
রেল যাত্রীদের কাছ থেকে বেশি ভাড়া নিচ্ছে বলে বেশ কয়েকটি সংবাদ মাধ্যমে যে প্রতিবেদন প্রকাশিত হয়েছে তা বিভ্রান্তিমূলক এবং সত্য নয়
নয়াদিল্লী, ১৪ জানুয়ারি, ২০২১
বেশকিছু সংবাদ মাধ্যমে প্রকাশিত প্রতিবেদনে বলা হয়েছে যাত্রীদের কাছ থেকে অতিরিক্ত ভাড়া নিচ্ছে রেল। এটি সম্পূর্ণ মিথ্যে, বিভ্রান্তিকর এবং এরসঙ্গে বাস্তবের কোনও ভিত্তি নেই।
উৎসব অথবা ছুটির দিনগুলতে যাত্রীদের দ্রুত গন্তব্যস্থলে পৌঁছে দিতে দীর্ঘদিন ধরেই ভারতীয় রেল বিশেষ ট্রেন চালিয়ে থাকে। এবছর ভারতীয় বিভিন্ন ক্ষেত্রে চাহিদার ভিত্তিতে উৎসবের জন্য একাধিক ট্রেন চালাচ্ছে। মূলত এই উৎসবমুখী ট্রেন চালানোর উদ্দেশ্যই হল ভিড় লাঘব করা।
২০১৫ সাল থেকে এই ধরণের ট্রেন পরিষেবায় যাত্রীভাড়া অন্যান্য সময়ে ট্রেন পরিষেবা থেকে কিছুটা বেশি রাখার সিদ্ধান্ত নেওয়া হয়। এই বিষয়টি এবছরের নতুন কিছু নয়। এটি প্রতি বছরই হয়ে থাকে।
এটি লক্ষ্যণীয় যে যাত্রী পরিষেবায় বরাবরই ভারতীয় রেল ভর্তুকি দিয়ে থাকে। তবে তারজন্য যাত্রীদের যাতায়াতের ক্ষেত্রে কোনও বাধা পেতে হয়না। এমনকি ভারতীয় রেল কোভিডের মতো সংকটপূর্ণ সময়েও ট্রেন চালিয়েছে।
কোভিডের সময় যাতে যাত্রীদের অতিরিক্ত ভাড়ার বোঝা বহন করতে না হয় তারজন্য পদক্ষেপ গ্রহণ করেছিল রেল।
সংরক্ষিত শ্রেণীতে যাত্রীরা যাতে সবচেয়ে কম ভাড়ায় যাতায়াত করতে পারেন তারজন্য দ্বিতীয় শ্রেণীর কামরার সংখ্যা বহুগুণ বাড়ানোর সিদ্ধান্ত নিয়েছে ভারতীয় রেল। নিয়মনীতি অনুযায়ী বিশেষ সময়ে ট্রেনের যাত্রী ভাড়া দ্বিতীয় শ্রেণীর সংরক্ষিত কামরার যাত্রী ভাড়ার মূল্য থেকে কখনই ১৫ টাকার বেশি হয়না।
ভারতীয় রেল প্রতিনিয়ত ট্রেন সংখ্যা বাড়িয়ে চলেছে। যাত্রীবাহি ট্রেনগুলিতে নিয়মিত পরিষেবা পুরোদমে চালু করতে একাধিক পদক্ষেপ গ্রহণ করেছে রেল। উল্লেখ্য, কোভিডের জেরে গত বছরের ২২শে মার্চ দেশজুড়ে লকডাউনের জেরে নিয়মিত ট্রেন চলাচল বন্ধ হয়ে যায়।
তবে কোভিডের-১৯এর সংকটপূর্ণ সময়ে ভারতীয় রেল প্রয়োজন ভিত্তিতে বিশেষ ট্রেন পরিষেবা চালু রেখেছে। এমনকি এখনও মানুষের সুবিধার্থে একাধিক ট্রেন চালাচ্ছে ও বিশেষ ট্রেনের সংখ্যা ক্রমশই বৃদ্ধি করেছে। পাশাপাশি পরিস্থিতির ওপর নিয়মিত লক্ষ্য রাখা হচ্ছে।
সংস্কৃতিমন্ত্রক
প্রধানমন্ত্রী যে সমস্ত উপহার ও স্মারক পেয়েছেন আগামীকাল থেকে সংস্কৃতি মন্ত্রক সেগুলির ই-নিলাম শুরু করছে
ই-নিলাম থেকে পাওয়া অর্থ নমামী গঙ্গে মিশনে ব্যয় করা হবে
নয়াদিল্লি, ১৬ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী যে সমস্ত উপহার ও স্মারক পেয়েছেন সেগুলি আগামীকাল থেকে ই-নিলাম করা হবে। কেন্দ্রীয় সংস্কৃতি মন্ত্রক এই নিলাম পরিচালনা করবে। প্রধানমন্ত্রীর পাওয়া উপহার ও স্মারকগুলির মধ্যে রয়েছে পদক জয়ী অলিম্পিয়ান ও প্যারালিম্পিয়ানদের ক্রীড়া সাজসরঞ্জাম, অযোধ্যা রাম মন্দির, চারধাম, রুদ্রাক্ষ কনভেনশন সেন্টারের প্রতিরূপ, মডেল, স্থাপত্য, আলোকচিত্র, অঙ্গবস্ত্র প্রভৃতি।
অগ্রণী যে কোনও ব্যক্তি বা প্রতিষ্ঠান https://pmmementos.gov.in ওয়েবসাইটের মাধ্যমে ই-নিলাম প্রক্রিয়ায় অংশগ্রহণ করতে পারবে। ই-নিলাম আগামী ১৭ অক্টোবর পর্যন্ত।
এই ই-নিলাম থেকে পাওয়া অর্থ নমামী গঙ্গে মিশনের আওতায় গঙ্গানদীর সংরক্ষণ ও পুনরুজ্জীবন খাতে ব্যয় করা হবে।
CG/BD/DM/
(Visitor Counter : 123
ক্ষুদ্র, অতিক্ষুদ্রওমাঝারিশিল্পমন্ত্রক
এমএসএমই- দের জন্য নতুন যোগ্যতার মাপকাঠি
নতুন দিল্লি, ০২ ডিসেম্বর, ২০২১
ভারত সরকারের বিজ্ঞাপিত নম্বর এসও-২১১৯, তারিখ- ২৬-০৬-২০২০ অনুযায়ী ক্ষুদ্র, অতিক্ষুদ্র ও মাঝারি শিল্প উদ্যোগ গুলির ক্ষেত্রে অনলাইন, পেপারলেস এবং স্বঘোষণা অনুযায়ী টার্নওভারের বিনিয়োগের ওপর ভিত্তি করে শ্রেণীবিভাগের মানদন্ড বিজ্ঞাপিত করা হয়েছে। অতিক্ষুদ্র, ক্ষুদ্র মাঝারি শিল্প স্থাপনের ক্ষেত্রে নিবন্ধীকরণের জন্য কোনরকম প্রমানপত্র আপলোড করতে হবে না। নিবন্ধীকরণের জন্য কেবলমাত্র আধার ও প্যান কার্ড প্রয়োজন। প্যান এবং জিএসটি সংক্রান্ত তথ্য স্বয়ংক্রিয়ভাবেই সরকারের ডাটাবেসে নেওয়া হবে।
পণ্য রপ্তানির ক্ষেত্রে টার্নওভার অতিক্ষুদ্র, ক্ষুদ্র ও মাঝারি শিল্প উদ্যোগের যে কোন শ্রেণীর জন্য টার্নওভার তার সীমার মধ্যে গণনা করা হয় না। নতুন এই মানদণ্ড ০১ জুলাই ২০২০ থেকে সমস্ত রাজ্য ও কেন্দ্রশাসিত অঞ্চল গুলোতে প্রযোজ্য হয়েছে।
এইসব শিল্প সংস্থা গুলির প্রচার এবং উন্নয়ন একটি রাষ্ট্রীয় বিষয়। কেন্দ্রীয় সরকার বিভিন্ন প্রকল্প, কর্মসূচি এবং নীতি প্রণয়নের মাধ্যমে দেশের অতিক্ষুদ্র, ক্ষুদ্র ও মাঝারি শিল্প সংস্থা গুলির প্রতিযোগিতামূলক উন্নয়ন এবং সমভাবে টায়ার- টু এবং টায়ার-থ্রি শহর গুলির জন্য প্রচেষ্টা চালিয়ে যাচ্ছে।
আজ লোকসভায় এক লিখিত প্রশ্নের উত্তরে কেন্দ্রীয় অতিক্ষুদ্র, ক্ষুদ্র ও মাঝারি শিল্প মন্ত্রী শ্রী নারায়ণ রানে এই তথ্য জানিয়েছেন।
CG/ SB
(Visitor Counter : 101
স্বরাষ্ট্র মন্ত্রক
কোভিড-১৯ সংক্রমণের জেরে ভ্রমণ সংক্রান্ত বিধিনিষেধের কারণে বর্তমানে ভারতে আটকে থাকা বিদেশী নাগরিকদের ৩০ এপ্রিল পর্যন্ত কনস্যুলার সার্ভিস বা দূতাবাস পরিষেবা দেওয়া হবে
নতুন দিল্লি, ১৩ এপ্রিল, ২০২০
জনসাধারণের মধ্যে বিভ্রান্তি দূর করতে, কেন্দ্রীয় স্বরাষ্ট্র মন্ত্রক  জানিয়েছে যে কোভিড-১৯ সংক্রমণের জেরে ভ্রমণ সংক্রান্ত বিধিনিষেধের কারণে গত ২৮ মার্চ বিদেশী নাগরিকদের জন্য নি:শুল্ক দূতাবাস পরিষেবা বা কনস্যুলার সার্ভিস প্রদান করা হয়েছিল, বর্তমানে তা বাড়িয়ে ৩০ এপ্রিল পর্যন্ত করা হয়েছে। এর বিস্তারিত তথ্য পাওয়া যাবে -
https://pib.gov.in/PressReleaseIframePage.aspx?PRID=1613895 এই ওয়েব সাইটে।
নিয়মিত ভিসা, ই-ভিসা বা স্থিরীকৃত শর্ত অনুযায়ী, এমন বিদেশী নাগরিক যারা ভারতে আটকে আছেন বা বিশ্বের অনেক জায়গায় কোভিড-১৯ ছড়িয়ে পড়ার কারণে এবং ভারত সরকার আরোপিত ভ্রমণ বিধিনিষেধের কারণে আটকে রয়েছেন ও যার ভিসার মেয়াদ শেষ হয়ে গেছে বা ১ ফেব্রুয়ারী  থেকে ৩০ এপ্রিল  এর মধ্যে এর মেয়াদ শেষ হবে, সেই সব বিদেশি নাগরিক অনলাইন আবেদন করলে , বিনামূল্যে তাদের ৩০ এপ্রিল  পর্যন্ত কনস্যুলার সার্ভিস প্রদান করা হবে।
(CG/SS
প্রধানমন্ত্রীরদপ্তর
ড: বিন্দেশ্বর পাঠকের সম্পর্কে প্রধানমন্ত্রী একটি লেখা লিখেছেন
নতুন দিল্লি, ২০ অগস্ট, ২০২৩
সম্প্রতি প্রয়াত, জন শৌচালয় ব্যবস্থাপনার প্রসারে অতুলনীয় অবদান রেখে যাওয়া ড: বিন্দেশ্বর পাঠক সম্পর্কে একটি নিবন্ধ লিখেছেন প্রধানমন্ত্রী নরেন্দ্র মোদী।
এক্স-এ একটি পোস্টে প্রধানমন্ত্রী ড: পাঠকের সঙ্গে তাঁর সাহচর্যের উল্লেখ করেছেন। নিবদ্ধটির একটি লিঙ্কও শেয়ার করেছেন তিনি:
“আমার সৌভাগ্য যে পরিচ্ছন্নতার অভিযানে অমূল্য অবদান রেখে যাওয়া ড: বিন্দেশ্বর পাঠকের জীবন ও কর্মকাণ্ড খুব কাছ থেকে আমি প্রত্যক্ষ করতে পেরেছি। এই বিষয়টি নিয়েই আমার এই লেখা।”
AC / AC/AG
(
স্বাস্থ্যওপরিবারকল্যাণমন্ত্রক
দেশে আরোগ্য লাভের হার ঊর্দ্ধমুখী, গত ২৪ ঘন্টায় ৩ লক্ষের বেশি সংক্রমিত সুস্থ হয়েছেন
দেশজুড়ে ২৯.১৬ কোটির বেশি কোভিডের নমুনা পরীক্ষা করা হয়েছে
নয়াদিল্লী, ৩ মে, ২০২১
দেশজুড়ে আজ পর্যন্ত ২৯,১৬,৪৭,০৩৭টি কোভিডের জন্য নমুনা পরীক্ষা করা হয়েছে। আজকের হিসেব অনুযায়ী দেশে ১,৬২,৯৩,০০৩ জন আরোগ্য লাভ করেছেন। গত ২৪ ঘন্টায় ৩,০০,৭৩২ জন কোভিড মুক্ত হয়েছেন।
জাতীয় আরোগ্যের হার ৮১.৭৭ শতাংশ। এদের মধ্যে ৭৩.৪৯ শতাংশ ১০টি রাজ্যের বাসিন্দা। দেশে সংক্রমণের হার ক্রমশ কমছে- দৈনিক সংক্রমণের হার বর্তমানে ২১.১৯ শতাংশ। গত ২৪ ঘন্টায় নতুন করে ৩,৬৮,১৪৭ জন সংক্রমিত হয়েছেন। নতুন সংক্রমিতদের মধ্যে ৭৩.৭৮ শতাংশ মহারাষ্ট্র, কর্ণাটক, কেরালা, উত্তরপ্রদেশ, দিল্লী, তামিলনাডু়, পশ্চিমবঙ্গ, অন্ধ্রপ্রদেশ, রাজস্থান এবং বিহার- এই ১০টি রাজ্যের বাসিন্দা। মহারাষ্ট্রে নতুন করে ৫৬,৬৪৭ জন, কর্ণাটকে ৩৭,৭৩৩ জন এবং কেরালায় ৩১,৯৫৯ জন সংক্রমিত হয়েছেন।
ভারতে এই মুহুর্তে সংক্রমিত চিকিৎসাধীন ৩৪,১৩,৬৪২ জন। দেশে এ পর্যন্ত মোট সংক্রমিতের ১৭.১৩ শতাংশ বর্তমানে চিকিৎসাধীন রয়েছেন।
মহারাষ্ট্র, কর্ণাটক, উত্তরপ্রদেশ, কেরালা, রাজস্থান, গুজরাট, অন্ধ্রপ্রদেশ, ছত্তিশগড়, তামিলনাড়ু, পশ্চিমবঙ্গ, বিহার ও হরিয়ানা- এই ১২টি রাজ্যে মোট সংক্রমিত চিকিৎসাধীনের মধ্যে ৮১.৪৬ শতাংশ মানুষ বাস করেন।
দেশে কোভিড সংক্রমিতদের মৃত্যুর হার নিম্নমুখী- ১.১ শতাংশ। গত ২৪ ঘন্টায় যে ৩৪১৭ জন সংক্রমিত মারা গেছেন তাদের মধ্যে ৭৪.৫৮ শতাংশ ১০টি রাজ্যের বাসিন্দা। মহারাষ্ট্রে ৬৬৯ , দিল্লীতে ৪০৭ এবং উত্তরপ্রদেশে ২৮৮ জনের নতুন করে মৃত্যুর খবর পাওয়া গেছে।
গত ২৪ ঘন্টায় দাদরা-নগর হাভেলী-দমন ও দিউ, লাক্ষ্মাদ্বীপ ও অরুণাচল প্রদেশে কোভিড সংক্রমিতদের মৃত্যুর কোনো খবর আসেনি।
(SC/CB/NS
জলসম্পদমন্ত্রক
নদী সংযুক্তির কাজে বিশেষ গুরুত্ব
নয়াদিল্লি, ২৬ জুলাই, ২০১৮
সরকার আলোচনার ভিত্তিতে নদীগুলির মধ্যে আন্তঃসংযোগ গড়ে তোলার ওপর বিশেষ গুরুত্ব দিচ্ছে। ১৯৮০ সালের আগস্ট মাসে নদী সংযুক্তি বিষয়ে যে জাতীয় পরিকল্পনা তৈরী করা হয়েছিল, তার রূপায়ণের অঙ্গ হিসাবে এই ধরনের ৩০টি নদী সংযুক্তি প্রকল্পকে চিহ্নিত করা হয়েছে। জাতীয় জল উন্নয়ন সংস্হা এই প্রকল্পগুলির সম্ভাব্যতা রিপোর্ট তৈরী করে সংশ্লিষ্ট রাজ্যগুলির কাছে পাঠিয়েছে।
পশ্চিমবঙ্গে, অসম, বিহার এবং ভুটানের মধ্যে দিয়ে প্রবাহিত চারটি নদী মানস, সঙ্কোশ, তিস্তা এবং গঙ্গার মধ্যে সংযুক্তি সংক্রান্ত প্রাক সম্ভাব্যতা রিপোর্টটি ইতিমধ্যেই তৈরী করা হয়েছে এবং সংশ্লিষ্ট রাজ্য সরকারগুলির কাছে পাঠিয়ে দেওয়া হয়েছে। অনুরূপভাবে রিপোর্ট তৈরী হয়েছে। সুবর্ণরেখা এবং মহানদীর মধ্যে যোগাযোগ পশ্চিমবঙ্গের মেচী এবং বিহার ও নেপালের কোশী নদীর মধ্যে যোগাযোগ, গঙ্গা ও ইছামতীর মধ্যে যোগাযোগ এবং মানস, তিস্তা এবং গঙ্গা নদীর মধ্যে যোগাযোগ সংক্রান্ত রিপোর্টগুলি তৈরী হয়েছে এবং সংশ্লিষ্ট রাজ্য সরকার গুলির কাছে আলাপ-আলোচনার জন্য পাঠানো হয়েছে বলে কেন্দ্রীয় জলসম্পদ, নদী উন্নয়ন এবং গঙ্গা পুরুজ্জীবন প্রতিমন্ত্রী শ্রী অর্জুন রাম মোঘোয়াল এক প্রশ্নের লিখিত জবাবে রাজ্যসভায় একথা জানিয়েছেন।
CG/PB/NS…
(Visitor Counter : 72
প্রধানমন্ত্রীরদপ্তর
প্রধানমন্ত্রী নরেন্দ্র মোদী ২৫ মে তৃতীয় খেলো ইন্ডিয়া বিশ্ববিদ্যালয় গেমস-এর সূচনা করবেন
এই ক্রীড়া সমারোহে ২১টি বিভাগে যোগ দিচ্ছেন ৪৭৫০ জন প্রতিযোগী
নয়াদিল্লি, ২৪ মে, ২০২৩
প্রধানমন্ত্রী নরেন্দ্র মোদী ২৫ মে সন্ধ্যে ৭টায় ভিডিও কনফারেন্সের মাধ্যমে তৃতীয় খেলো ইন্ডিয়া বিশ্ববিদ্যালয় গেমস-এর সূচনা করবেন।
দেশে ক্রীড়া সংস্কৃতির বিস্তার প্রধানমন্ত্রী অন্যতম অগ্রাধিকার। সম্ভাবনাময় ক্রীড়া প্রতিভার বিকাশ ঘটিয়ে দেশের ক্রীড়া বাস্তুতন্ত্রকে জোরদার করতে চায় সরকার। এই লক্ষ্যেই খেলো ইন্ডিয়া বিশ্ববিদ্যালয় গেমস-এর আয়োজন।
উত্তরপ্রদেশে তৃতীয় খেলো ইন্ডিয়া বিশ্ববিদ্যালয় গেমস চলবে তেশরা জুন পর্যন্ত। বারাণসী, গোরক্ষপুর, লক্ষ্ণৌ এবং গৌতমবুদ্ধ নগরে হয়েছে এই প্রতিযোগিতার আয়োজন। ২১টি বিভাগে ২০০টিরও বেশি বিশ্ববিদ্যালয়ে ৪৭৫০ জনেরও বেশি প্রতিযোগী অংশ নিচ্ছেন এই প্রতিযোগিতায়।
এই গেমস-এর মাসকট হল জিতু- যা উত্তরপ্রদেশের রাজ্যপ্রাণী বারসিংহা-র প্রতীক।
CG/AC/NS
(
বস্ত্রমন্ত্রক
হস্তচালিত তন্তু বয়ন শিল্পীদের সংখ্যা এবং মাথাপিছু আয়
নয়াদিল্লী, ১৭ সেপ্টেম্বর, ২০২০
চতুর্থ সারা ভারত হস্তচালিত তাঁত জনগণনা ২০১৯-২০ অনুযায়ী হস্তচালিত বয়ন শ্রমিক পরিবারের মোট সংখ্যা ৩১ লক্ষ ৪৪ হাজার ৮৩৯। যদিও ২০০৯-১০এ তৃতীয় ভারত হস্তচালিত তাঁত জনগণনা অনুযায়ী হস্তচালিত তাঁত শিল্পের শ্রমিক পরিবারের সংখ্যা ছিল ২৭ লক্ষ ৮৩ হাজার ২৭১।
তৃতীয় হস্তচালিত তাঁত জনগণনা অনুযায়ী :
হস্তচালিত তাঁত পরিবারের গড় আয় ২০০৯-১০এ ছিল বার্ষিক ৩৬ হাজার ৪৯৮ টাকা। যার অর্থ মাসিক ৩ হাজার ৪২ টাকা। তৃতীয় হস্তচালিত তাঁত জনগণনা অনুযায়ী সমস্ত বয়নশিল্পী পরিবারের ৯৯ শতাংশই মাসে ৫ হাজার টাকার কম উপার্জন করেছে।
চতুর্থ হস্তচালিত তাঁত জনগণনা অনুযায়ী :
১. ৫ হাজার টাকার কম মাসিক রোজগার এমন পরিবারের সংখ্যা ২১ লক্ষ ৯ হাজার ৫২৫ বা ৬৭.১ শতাংশ।
২. ৫ হাজার ১ থেকে ১০ হাজার টাকা পর্যন্ত মাসিক আয় এমন পরিবারের সংখ্যা ৮ লক্ষ ২৪ হাজার ২১ বা ২৬.২ শতাংশ।
৩. ১০ হাজার ১ থেকে ১৫ হাজার টাকা পর্যন্ত মাসিক আয় এমন পরিবারের সংখ্যা ১ লক্ষ ৪০ হাজার ৫০৯ বা ৪.৫ শতাংশ।
৪. ১৫ হাজার ১ থেকে ২০ হাজার টাকা পর্যন্ত মাসিক আয় এমন পরিবারের সংখ্যা ২৯ হাজার ৯৮৯ বা ১ শতাংশ।
৫. ২০ হাজার ১ টাকার বেশি মাসিক আয় এমন পরিবারের সংখ্যা ৪০ হাজার ৭৯৫ বা ১.২ শতাংশ।
হস্তচালিত তাঁত শিল্পের প্রসারে বস্ত্র মন্ত্রকের ডেভেলপমেন্ট কমিশনার ফর হ্যান্ডলুম কার্যালয় সারা দেশে যে সমস্ত কর্মসূচি রূপায়ণ করছে সেগুলি হল :
১. ন্যাশনাল হ্যান্ডলুম ডেভেলপমেন্ট প্রোগ্রাম এনএইচডিপি
২. কম্প্রিহেনসিভ হ্যান্ডলুম ক্লাস্টার ডেভেলপমেন্ট স্কিম সিএইচসিডিএস
৩. হ্যান্ডলুম উইভার্স কম্প্রিহেনসিভ ওয়েলফেয়ার স্কিম এইচডাব্লুসিডাব্লুএস
৪. ইয়ার্ন সাপ্লাই স্কিম ওয়াইএসএস
উপরোক্ত কর্মসূচিতে কাঁচামাল, তাঁত এবং যন্ত্রপাতি ক্রয়, নকশা উদ্ভাবন, পণ্যের বৈচিত্র্য, পরিকাঠামো উন্নয়ন, দক্ষতা উন্নয়ন, বিপণন এবং সহজ শর্তে ঋণের জন্য আর্থিক সহায়তা দেওয়া হয়।
আজ রাজ্যসভায় কেন্দ্রীয় বস্ত্রমন্ত্রী শ্রীমতি স্মৃতি যুবিন ইরানী এক লিখিত জবাবে এই তথ্য দিয়েছেন।
(CG/AP/NS
পরিসংখ্যানএবংকর্মসূচিরূপায়ণমন্ত্রক
আগামী ২৯ জুনে ‘পরিসংখ্যান দিবস’ পালন করা হবে অধ্যাপক পি সি মহালনবিশের ১২৫তম জন্মবার্ষিকীর সমাপ্তি পর্বে ইন্ডিয়ান স্ট্যাটিসটিক্যাল ইন্সটিটিউটে উপস্হিত থাকবেন উপরাষ্ট্রপতি
নয়াদিল্লি, ২৭ জুন, ২০১৮
পরিসংখ্যান ব্যবস্হা ও অর্থনৈতিক পরিকল্পনায় পরিসংখ্যানবিদ্যা বিষয়ে স্বর্গীয় অধ্যাপক প্রশান্ত চন্দ্র মহালনবিশের উল্লেখযোগ্য অবদানের স্বীকৃতি স্বরূপ কেন্দ্রীয় সরকার ২০০৭ সালে ২৯ জুন তারিখটিকে ‘পরিসংখ্যান দিবস’ হিসেবে চিহ্নিত করে। প্রতি বছর ২৯ জুন একটি বিশেষ দিন হিসেবে জাতীয় পর্যায়ে পালন করা হয়। গত বছর  ২৯ জুন অধ্যাপক প্রশান্ত চন্দ্র মহালনবিশের ১২৫-তম জন্মবার্ষিকী উদযাপনের সূচনা করা হয়। এক বছর ধরে একাধিক অনুষ্ঠান আয়োজনের পর আগামী ২৯ তারিখ  অধ্যাপক মহালনবিশের জন্মবার্ষিকী উদযাপনের সমাপ্তিপর্ব অনুষ্ঠিত হবে।
এই বিশেষ দিন উদযাপনের মূল উদ্দেশ্য আর্থ-সামাজিক পরিকল্পনা ও নীতি প্রণয়নের ক্ষেত্রে পরিসংখ্যানবিদ্যার গুরুত্ব সম্পর্কে জনসাধারণকে জানানো ও অধ্যাপক মহালনবিশের অবদানকে স্বীকৃতি দেওয়া সহ তাঁকে সম্মান জানানো। প্রতি বছর একটি মূল বিষয় বাছাই করা হয় যাতে সেই বিষয়টির ওপর আলাপ-আলোচনা মাধ্যমে সেই ক্ষেত্রটিতে উন্নতিসাধন করা যায়। এই বছরের পরিসংখ্যান দিবসের মূল বিষয় “সরকারি পরিসংখ্যানের ক্ষেত্রে সঠিক মান বজায়ের আশ্বাস”। এই বিষয়টিকে বাছাই করার উদ্দেশ্য- পরিসংখ্যান ব্যবস্হা ও দ্রব্যের সঠিক মান বজায়ের গুরুত্বপূর্ণ শর্তগুলি মেনে চলা। ১৯৩১ সালে অধ্যাপক মহালনবিশ কলকাতায় ইন্ডিয়ান স্ট্যাটিসটিক্যাল ইন্সটিটিউটের প্রতিষ্ঠা করেন। ১৯৫৯ সালে সংসদের আইন প্রণয়নের মাধ্যমে প্রতিষ্ঠানিক স্বয়ংশাসিত “জাতীয় পর্যায়ের গুরুত্বপূর্ণ প্রতিষ্ঠান” এবং ২৯ জুন তারিখটিকে ‘কর্মী দিবস’ হিসেবে ঘোষনা করা হয়।
পরিসংখ্যান ও কর্মসূচি রূপায়ণ মন্ত্রক এবং ইন্ডিয়ান স্ট্যাটিস্টিক্যাল ইন্সটিটিউট যৌথভাবে আগামী ২৯ জুন কলকাতায় পরিসংখ্যান দিবস ও স্বর্গীয় অধ্যাপক মহালনবিশের ১২৫তম জন্মবার্ষিকী উদযাপনের সমাপ্তি পর্বে উত্থাপন করবে।
উপরাষ্ট্রপতি শ্রী এম বেঙ্কাইয়া নাইডু সেদিন অনুষ্ঠানে মুখ্য অতিথি হিসেবে উপস্হিত থাকবেন। বিশিষ্টজনদের মধ্যে কেন্দ্রীয় পরিসংখ্যান ও কর্মসূচি রূপায়ণ মন্ত্রী শ্রী ডি ভি সদানন্দ গৌড়া, পশ্চিমবঙ্গের রাজ্যপাল শ্রী কেশরীনাথ ত্রিপাঠী, ইন্ডিয়ান স্ট্যাটিসটিক্যাল ইন্সটিটিউটের সভাপতি ডঃ বিজয় কেলকার ও আইএসআই পর্ষদের চেয়ারম্যান অধ্যাপক গোবর্ধন মেহতা উপস্হিত থাকবেন।
উপরাষ্ট্রপতি নাইডু সেদিনের অনুষ্ঠানে স্মারক হিসেবে ১২৫ টাকার মুদ্রা প্রকাশ করবেন। অধ্যাপক মহালনবিশকে শ্রদ্ধা জানানোর অঙ্গ হিসেবে বাজারে ছাড়ার জন্য একটি নতুন পাঁচ টাকার মুদ্রাও সেদিন প্রকাশ করবেন তিনি। পরিসংখ্যান শাস্ত্রে উল্লেখযোগ্য অবদান রাখার জন্য ২০১৮ সালের অধ্যাপক পি ভি সুখাত্মে পুরস্কার ও ২০১৭-র অধ্যাপক সি আর রাও পুরস্কারের বিজেতাদেরও সেদিন সম্মানিত করা হবে। ঐদিন ন্যাশনাল স্যাম্পেল সার্ভে অফিসের বিভিন্ন ক্ষেত্রীয় দপ্তর এবং বিভিন্ন রাজ্যের ও বিশ্ববিদ্যালয়ের পরিসংখ্যান বিভাগে নানা অনুষ্ঠানের মাধ্যমে পরিসংখ্যান দিবস উদযাপন করা হবে।
SSS/SC/NS/…
(Visitor Counter : 76
স্বরাষ্ট্র মন্ত্রক
জাতীয় রাজধানী অঞ্চলের প্রবীণ আধিকারিকদের সঙ্গে কোভিড-১৯ এর পরিস্থিতি নিয়ে পর্যালোচনা বৈঠক করলেন কেন্দ্রীয় স্বরাষ্ট্রমন্ত্রী
নতুন দিল্লি, ১৮ জুন, ২০২০
দিল্লি – জাতীয় রাজধানী অঞ্চলে কোভিড-১৯ মহামারী মোকাবিলায় একটি সুসংহত কৌশল নেওয়ার উপর গুরুত্ব দিয়েছেন কেন্দ্রীয় স্বরাষ্ট্রমন্ত্রী শ্রী অমিত শাহ্। এই মহামারী মোকাবিলা নিয়েএকটি পর্যালোচনা বৈঠকে পৌরহিত্য করে শ্রী শাহ্ বলেন, সংশ্লিষ্ট অঞ্চলটি জনবহুল হওয়ায় দিল্লি এবং জাতীয় রাজধানী অঞ্চলে বিভিন্ন কর্তৃপক্ষের একজোট হয়ে এই সংক্রমণের বিরুদ্ধে ব্যবস্থা নিতে হবে। কেন্দ্রীয় স্বরাষ্ট্রমন্ত্রী বলেন, যাদের নমুনায় সংক্রমণ ধরা পড়েছে তাঁদের চিকিৎসা এবং নমুনার পরীক্ষার পরিমাণ বৃদ্ধি করা অত্যন্ত জরুরি। তিনি বলেন, নীতি আয়োগের সদস্য ডঃ ভি.কে. পাল-এর নেতৃত্বে যে বিশেষজ্ঞ কমিটি গঠন করা হয়েছে তাঁরা নমুনা পরীক্ষার মূল্য ২,৪০০ টাকা ধার্য করেছেন। যদি দেখা যায় উত্তরপ্রদেশ এবং হরিয়ানায় এই পরীক্ষার খরচ বেশি তাহলে ওই দুই রাজ্য সরকারের সঙ্গে আলোচনা করে এর মূল্য হ্রাসের পরামর্শ দেওয়া হয়েছে।
শ্রী শাহ্ র্যা পিড অ্যান্টিজেন পদ্ধতিতে লালারসের নমুনার পরীক্ষা করার উপর গুরুত্ব আরোপ করেন, কারণ ইন্ডিয়ান কাউন্সিল অফ্ মেডিকেল রিসার্চ এই পদ্ধতিকে অনুমোদন দিয়েছে। এর মাধ্যমে দ্রুত পরীক্ষার ফল পাওয়া যায়।
কেন্দ্রীয় স্বরাষ্ট্রমন্ত্রী উত্তরপ্রদেশ এবং হরিয়ানা সরকারকে ১৫ই জুলাই-এর মধ্যে কোভিড-১৯ এর বেড, ভেন্টিলেটর, সংক্রমিতদের চিকিৎসার জন্য অক্সিজেন সিলিন্ডার, আইসিইউ এবং অ্যাম্বুলেন্সের বিষয়ে বিশদ তথ্য জানাতে বলেন। সমস্ত জাতীয় রাজধানী অঞ্চলে এই ভাইরাস মোকাবিলায় একটি অভিন্ন কৌশল রচনার জন্যই এর প্রয়োজন।
শ্রী শাহ্ জাতীয় রাজধানী অঞ্চলে এই ভাইরাস মোকাবিলায় কেন্দ্রীয় সবরকম সহযোগিতার আশ্বাস দেন। আজকের বৈঠকে দিল্লির মুখ্যমন্ত্রী শ্রী অরবিন্দ কেজরিওয়াল, দিল্লি, হরিয়ানা এবং উত্তরপ্রদেশের মুখ্যসচিব এবং কেন্দ্রের বর্ষীয়ান আধিকারিকরা উপস্থিত ছিলেন।
(CG/CB/SKD
শিল্পওবাণিজ্যমন্ত্রক
হাইজিন রেটিং অডিট এজেন্সিগুলির স্বীকৃতি সংক্রান্ত কর্মসূচির সূচনা করলো কিউসিআই
নয়াদিল্লি, ১৫ ডিসেম্বর, ২০২০
ফুড সেফটি অ্যান্ড স্ট্যান্ডার্ড অথরিটি অফ ইন্ডিয়া  – এর পক্ষ থেকে কোয়ালিটি কাউন্সিল অফ ইন্ডিয়া  দেশে স্বীকৃত হাইজিন রেটিং অডিট এজেন্সিগুলির সংখ্যা বাড়িয়ে হাইজিন রেটিং ব্যবস্থার পরিধি বিস্তারে হাইজিন রেটিং অডিট এজেন্সিগুলি অনুমোদনের জন্য একটি কর্মসূচি শুরু করেছে। এই কর্মসূচি সম্পর্কে বিস্তারিত বিবরণ কিউসিআই – এর ওয়েবসাইটে দেওয়া হয়েছে।
এফএসএসএআই ইতিমধ্যেই গ্রাহকদের কাছে সরাসরি খাবার সরবরাহের ক্ষেত্রে ফুড বিজনেস সংক্রান্ত সার্টিফিকেশন ব্যবস্থা চালু করেছে। এই ব্যবস্থার মাধ্যমে অডিটের সময় খাদ্যের গুণমান ও সুরক্ষা ওপর ভিত্তি করে খাদ্য উৎপাদনকারী প্রতিষ্ঠানগুলির রেটিং বা ক্রমতালিকা তৈরি হয়ে থাকে। খাদ্যের গুণমান ও সুরক্ষায় রেটিং ১-৫ পর্যন্ত। সেই অনুসারে, প্যাকেটজাত খাবারের ক্ষেত্রে রেটিং – এর মান উল্লেখ করতে হবে। স্বীকৃত হাইজিন রেটিং অডিট এজেন্সিগুলি খাদ্য নিরাপত্তা ও সুরক্ষার মান্যতার বিষয়টি যাচাই করে দেখবে। যাচাইয়ের ফলাফলের ওপর ভিত্তি করে খাবারের গুণমান সংক্রান্ত রেটিং দেওয়া হবে।
কিউসিআই – এর এই কর্মসূচি শুরু করার উদ্দেশ্য হ’ল – গ্রাহকদেরকে খাবারের দোকানগুলি থেকে সংগৃহীত খাবারের গুণমান ও সুরক্ষা সম্পর্কে আরও বেশি সচেতন ও তথ্যাভিজ্ঞ করে তোলা। এর ফলে, ফুড বিজনেস বা খাবারের ব্যবসায় গুণমান নিশ্চয়তা বাড়বে। পক্ষান্তরে, গুণমানবিশিষ্ট ও সুরক্ষিত খাবারের যোগান সুনিশ্চিত হবে। বর্তমানে এই কর্মসূচি কেবল খাদ্য সরবরাহকারী বিভিন্ন প্রতিষ্ঠান, যেমন – হোটেল, রেস্তোরাঁ, ক্যাফেটরিয়া, ধাবা প্রভৃতির ক্ষেত্রেই প্রযোজ্য রয়েছে। মিষ্টির দোকান, বেকারি এবং খুচরো মাংসের দোকানগুলিকেও এই কর্মসূচির আওতায় নিয়ে আসা হয়েছে।
নতুন এই কর্মসূচিটি চালু হওয়ার ফলে খাদ্যের গুণমান ও সুরক্ষা সম্বলিত এফএসএসএআই – এর যে সমস্ত বিধি ব্যবস্থা রয়েছে, সেগুলি চলা হচ্ছে কিনা তা যাচাই করা আরও সহজ হবে। নতুন এই কর্মসূচিটি সম্পর্কে এফএসএসএআই – এর মুখ্য কার্যনির্বাহী আধিকারিক শ্রী অরুণ সিংহল বলেছেন, গ্রাহকদের মধ্যে সচেতনতা গড়ে তোলার ক্ষেত্রে এই উদ্যোগ গুরুত্বপূর্ণ হাতিয়ার হয়ে উঠবে। এমনকি, খাদ্য ব্যবসা বা সরবরাহের সঙ্গে যুক্ত সবপক্ষের মধ্যেই মান্যতা বজায় রাখার এক আদর্শের প্রসার ঘটবে। তিনি বলেন, নতুন ব্যবস্থার ফলে একদিকে সরবরাহকৃত খাদ্যের গুণমান যেমন বাড়বে, তেমনই গ্রাহকদের মধ্যে চাহিদাও বৃদ্ধি পাবে। শ্রী সিংহল খাদ্য সরবরাহ ও ব্যবসার সঙ্গে যুক্ত সংশ্লিষ্ট সবপক্ষকে হাইজিন রেটিং কর্মসূচি কার্যকর করার আহ্বান জানিয়েছেন।
প্রধানমন্ত্রীরদপ্তর
প্রধানমন্ত্রী ৭ই ডিসেম্বর আগ্রা মেট্রো প্রকল্পের নির্মাণ কাজের সূচনা করবেন
নয়াদিল্লী, ৫ ডিসেম্বর, ২০২০
প্রধানমন্ত্রী শ্রী নরেন্দ্র মোদী ৭ই ডিসেম্বর বেলা সাড়ে ১১টার সময় ভিডিও কনফারেন্সের মাধ্যমে আগ্রা মেট্রো প্রকল্পের নির্মাণ কাজের সূচনা করবেন। কেন্দ্রীয় আবাসন ও নগরোন্নয়ন মন্ত্রী শ্রী হরদীপ সিং পুরি, উত্তরপ্রদেশের মুখ্যমন্ত্রী শ্রী যোগী আদিত্যনাথ এবং অন্যান্য বিশিষ্ট ব্যক্তিরা আগ্রার পিএসি-র ১৫ নম্বর ব্যাটেলিয়নের কুচকাওয়াজের মাঠে এই অনুষ্ঠানে উপস্থিত থাকবেন।
আগ্রা মেট্রো প্রকল্প সম্পর্কে :
আগ্রা মেট্রো প্রকল্পটিতে দুটি করিডর থাকবে। ২৯.৪ কিলোমিটার দীর্ঘ এই প্রকল্পে তাজমহল, আগ্রা দূর্গ, সিকান্দ্রার মতো পর্যটকদের আকর্ষণীয় জায়গার সঙ্গে রেলস্টেশন ও বাস স্ট্যান্ডের যোগাযোগ রক্ষা করা যাবে। এর ফলে ২৬ লক্ষ জনবসতির আগ্রা শহরের মানুষের যেমন উপকার হবে, পাশাপাশি প্রতি বছর ৬০ লক্ষের বেশি পর্যটক যাঁরা এই শহরে বেড়াতে আসেন তাঁদেরও সুবিধা হবে। আগ্রার মতো ঐতিহাসিক একটি শহরে এরফলে পরিবেশ বান্ধব গণ পরিবহণ ব্যবস্থা গড়ে উঠবে। ৮ হাজার ৩৭৯ কোটি ৬২ লক্ষ টাকার এই প্রকল্পটি ৫ বছরে শেষ হবে।
২০১৯ সালের ৮ই মার্চ প্রধানমন্ত্রী লক্ষ্মৌ মেট্রোর বাণিজ্যিক চলাচল শুরু করার সময় আগ্রা মেট্রো প্রকল্পের শিলান্যাস করেছিলেন। সেদিন লক্ষ্ণৌ মেট্রোর উত্তর-দক্ষিণ করিডরের সিসিএস বিমান বন্দর থেকে মুন্সিপুলিয়া পর্যন্ত ২৩ কিলোমিটার মেট্রোর রেলের চলাচল শুরু হয়েছিল।
প্রধানমন্ত্রীরদপ্তর
নাগাল্যান্ডের প্রতিষ্ঠা দিবসে রাজ্যবাসীকে প্রধানমন্ত্রীর অভিনন্দন
নয়াদিল্লী, ১লা ডিসেম্বর, ২০২১
প্রধানমন্ত্রী শ্রী নরেন্দ্র মোদী নাগাল্যান্ডের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন,
“ নাগাল্যান্ড প্রতিষ্ঠা দিবসের এই বিশেষ দিনে রাজ্যের সুন্দর মানুষদের অনেক শুভেচ্ছা জানাই। নাগা সংস্কৃতি শৌর্য ও মানবিক মূল্যবোধকে লালিত করে। নাগাল্যান্ডের জনসাধারণ ভারতের উন্নয়নে গুরুত্বপূর্ণ অবদান রেখে চলেছেন। আগামী বছরগুলিতে আমি রাজ্যের প্রগতি কামনা করি। “
CG/CB/NS
(
প্রতিরক্ষামন্ত্রক
উইং কম্যান্ডার উত্তার কুমারকে বায়ু সেনা পদক প্রদান করলেন রাষ্ট্রপতি
নতুন দিল্লি, ১৫ আগস্ট, ২০২১
উইং কম্যান্ডার উত্তার কুমার ২০১৭-র জুলাই থেকে একটি সুখোই-৩০ এমকেআই স্কোয়াড্রনের পাইলট। গত বছরের ৪ আগস্ট উইং কম্যান্ডার উত্তার কুমার মাঝ আকাশে বিমান থেকে বিমানে জ্বালানী ভরার একটি প্রশিক্ষণ পর্ব পরিচালনার দায়িত্বে ছিলেন। এই দায়িত্ব পালনের সময় বিমানে জ্বালানী ভরার জন্য বিশেষ পাইপটি অন্য একটি সুখোই-৩০ এমকেআই যুদ্ধ বিমানের সঙ্গে জোড়া ছিল। কিন্তু দুর্ভাগ্যবশত পাইপের একাংশ ভেঙে গেলেও প্রান্তস্থ অংশটি বিমানের সঙ্গেই যুক্ত ছিল। এই ঘটনার ফলে ভেঙে যাওয়া পাইপের অংশটি বিমানের সঙ্গেই উড়তে থাকে এবং পাইপের উড়তে থাকা অংশটি তাঁর যুদ্ধ বিমানের ক্যানোপি ও এয়ার ফ্রেমে আঘাত করতে থাকে। এর ফলে, বিমানটি গতি বিঘ্নিত হয় এবং তাতে বারবার ঝাঁকুনি দেখা দেয়। শুধু তাই নয়, তাঁর বিমানের সঙ্গে লাগানো জ্বালানী ভরার ভেঙে যাওয়া পাইপটি থেকে জ্বালানী নির্গত হতে থাকে। এরকম আপৎকালীন পরিস্থিতি সত্বেও উইং কম্যান্ডার উত্তার কুমার নিজেকে শান্ত রেখে অসামান্য পারদর্শিতায় বিমানটির গতি ও সম্ভাব্য যান্ত্রিক গোলোযোগ এড়াতে সক্ষম হন। উইং কম্যান্ডার উত্তার কুমার তৎক্ষণাৎ পরিস্থিতির জটিলতা উপলব্ধি করে তাঁর সহ বিমানকর্মীদের ভেঙে যাওয়া পাইপটি থেকে যাতে জ্বালানী নির্গত না হয়, তা অবিলম্বে বন্ধ করার পরামর্শ দেন। তাঁর এই দক্ষতা ও পারদর্শিতার ফলেই পাইপের ভেঙে যাওয়া অংশ থেকে জ্বালানী নির্গমন বন্ধ করা সম্ভব হয় এবং নিরাপদে বিমানটি অবতরণ করে।
(অসামান্য দক্ষতা ও বিচক্ষণতার জন্য উইং কম্যান্ডার উত্তার কুমারকে বায়ুসেনা পদক দিয়ে সম্মানিত করা হয়েছে।
CG/BD/AS
স্বরাষ্ট্র মন্ত্রক
পাকিস্তান এবং চীন থেকে অনুপ্রবেশের ঘটনা
নতুন দিল্লি, ১৬ই সেপ্টেম্বর, ২০২০
ভারত – পাকিস্তান সীমান্তে মার্চ মাসে ৪টি, এপ্রিলে ২৪টি, মে তে ৮টি এবং জুলাই মাসে ১১টি অনুপ্রবেশের ঘটনা ঘটেছে।
ভারত – চীন সীমান্তে গত ৬ মাসে অনুপ্রবেশের কোনো ঘটনা ঘটেনি।
সীমান্তের অন্য প্রান্ত থেকে অনুপ্রবেশকে আটকাতে সরকার, একগুচ্ছ পদক্ষেপ নিয়েছে। আন্তর্জাতিক সীমান্ত / নিয়ন্ত্রণ রেখা বরাবর বহুস্তরীয় নিরাপত্তা বাহিনী মোতায়েন, তথ্য সংগ্রহের ব্যবস্থাপনার উন্নয়ন, সীমান্তে কাঁটাতারের বেড়া, উন্নত প্রযুক্তির ব্যবহার এবং সক্রিয় ব্য়বস্থাপনার মধ্য দিয়ে অনুপ্রবেশকে আটকানোর উদ্যোগ নেওয়া হচ্ছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন, স্বরাষ্ট্র প্রতিমন্ত্রী শ্রী নিত্যানন্দ রাই।
(CG/CB/SFS
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৬ সেপ্টেম্বর, ২০২০
দেশে গত ২৪ ঘন্টায় নতুন করে করোনা সংক্রমিত হয়েছেন ৮৫,৩৬২ জন। ১০টি রাজ্য / কেন্দ্রশাসিত অঞ্চল থেকে নতুন করে ৭৫ শতাংশ করোনা সংক্রমণের খবর পাওয়া গেছে।
করোনা সংক্রমিত রাজ্যগুলির মধ্যে শীর্ষে রয়েছে মহারাষ্ট্র। সেখানে ১৭ হাজারের বেশি মানুষ করোনায় আক্রান্ত হয়েছেন। এরপর রয়েছে কর্ণাটক। সেখানে ৮ হাজার মানুষ নতুন করোনায় আক্রান্ত হয়েছেন। অন্ধ্রপ্রদেশে নতুন করে আক্রান্ত হয়েছেন ৭ হাজার মানুষ।
গত ২৪ ঘন্টায় ১,০৮৯ জনের করোনায় মৃত্যু হয়েছে।
গত ২৪ ঘন্টায় ১০টি রাজ্য / কেন্দ্রশাসিত অঞ্চলে মৃত্যুর হার ৮৩ শতাংশ। মহারাষ্ট্রে ৪১৬ জনের মৃত্যু হয়েছে। কর্ণাটকে ৮৬ এবং উত্তরপ্রদেশে ৮৪ জনের করোনায় মৃত্যু হয়েছে। ১৭টি রাজ্য / কেন্দ্রশাসিত অঞ্চলে প্রতি ১০ লক্ষে আক্রান্তের সংখ্যা জাতীয় গড়ের থেকে কম। এমনকি, ২৩টি রাজ্য ও কেন্দ্রশাসিত অঞ্চলে প্রতি ১০ লক্ষে মৃত্যুর সংখ্যা জাতীয় গড়ের তুলনায় কম। সরকার, দেশ জুড়ে করোনা নমুনা পরীক্ষা পরিকাঠামো জোরদার করেছে। আজ পর্যন্ত দেশে ১,০৮৬টি সরকারি এবং ৭৩৭টি বেসরকারি পরীক্ষাগারে করোনা পরীক্ষার কাজ চলছে।
ভারতে প্রতিদিন ১৪ লক্ষেরও বেশি করোনা পরীক্ষার করা হচ্ছে। গত ২৪ ঘন্টায় ১৩ লক্ষ ৪১ হাজার ৫৩৫টি করোনার নমুনা পরীক্ষা করা হয়েছে। এই নিয়ে মোট ৭ কোটি ২ লক্ষ ৬৯ হাজার ৯৭৫টি নমুনা পরীক্ষা করা হয়েছে।
করোনা পরীক্ষা জোরদার করার ফলে করোনা সংক্রমিত রোগীদের চিহ্নিতকরণের কাজে সুবিধা হচ্ছে। এর ফলে, প্রাথমিক অবস্থাতেই করোনা আক্রান্ত রোগীদের সনাক্তকরণ সম্ভব হচ্ছে। এতে করোনা সংক্রমণের হার ক্রমশই কমছে। ভারতে প্রতি ১০ লক্ষে ৫০,৯২০ জনের নমুনা পরীক্ষার কাজ চালানো হচ্ছে।
CG/SS/DM
(Visitor Counter : 154